Famke Janssen

Famke Beumer Janssen (født i Amstelveen 5. november 1964) er en hollandsk skuespillerinde og tidligere model. Hun er bedst kendt for sine roller i James Bond-filmen GoldenEye, tv-serien Nip/Tuck og som «Jean Grey/Phoenix» i X-Men filmene. Janssen er også en UNODC Goodwill Ambassador for Integrity.

Baggrund

Tidlige liv og familie 
Janssen blev født i Amstelveen i Holland, som den eneste brunette i en familie med blondiner. Hun talte hollandsk og lærte at tale engelsk, tysk og fransk. Hun har to søstre, Antoinette Beumer (filminstruktør) og Marjolein Beumer (også skuespillerinde). Janssen flyttede til USA i 1984 og begyndte at arbejde professionelt som model. Hun arbejdede for Elite Model Management og fik opgaver for Yves Saint-Laurent, Chanel og Victoria's Secret. 

Janssen studerede også litteratur ved Columbia University, før hun flyttede til Los Angeles og påbegyndte sin skuespillerkarriere.

Personlige liv 
Janssen bor i Greenwich Village i New York City. Hun var fra 1995 til 2000 gift med forfatter/filminstruktøren Tod Culpan Williams, søn af arkitekten Tod Williams.

Skuespillerkarriere 
Efter at være flyttet til Californien, fik Janssen sin første rolle, en gæsterolle i episoden "The Perfect Mate" i science-fiction serien Star Trek: The Next Generation og lidt senere i den populære serie Melrose Place. Hendes første filmrolle var sammen med Jeff Goldblum i Fathers & Sons (1992). Samme år fik Janssen tilbud om en rolle i Star Trek: Deep Space Nine, men afslog dette, da hun foretrak at spille med i film. I 1994 spillede hun sammen med Pierce Brosnan i hans første James Bond film, GoldenEye, i rollen som «femme fatale» "Xenia Onatopp".

Janssen spillede superhelten "Dr. Jean Grey/Phoenix" i X-Men, X-Men 2 og X-Men: The Last Stand. Hun medvirkede også i filmene Lord of Illusions, The Faculty, House on Haunted Hill, I Spy (med Owen Wilson og Eddie Murphy), Rounders, Deep Rising og Hide and Seek. I tillæg havde Janssen en fremtrædende rolle i den populære tv-serie Nip/Tuck, som den forførende og manipulerende transseksuelle "Ava Moore".

Janssen har kæmpet mod at få samme type roller, og har været med i Woody Allens film Celebrity, Robert Altmans Gingerbread Man, John Irvins City of Industry, Ted Demmes Monument Ave og blev for nylig belønnet med the Special Jury Best Actress Award ved The 2007 Hamptons Film Festival for sin rolle som den kvindelige biliardspiller i Chris Eigemans Turn the River. 

I 2003 fik hun prisen the International Star of the Year; i 2004 vandt hun the Hollywood Life Breakthrough Artist of the Year for sit arbejde i serien Nip/Tuck; og i 2006 fik hun priser ved the Hamptons Film Festival. Samme år takkede hun nej til den kvindelige hovedrolle i Terminator 3: Rise of the Machines.

Den 28. januar 2008 blev Janssen udnævnt som en FN-Goodwill Ambassador for Integrity ved the Second Conference of the States Parties to the United Nations Convention against Corruption, afholdt i Nusa Dua, Bali.

Priser og nominationer 
Listen under er ikke komplet, se Internet Movie Database – Famke Janssen: Awards 

Saturn Award (Academy of Science Fiction, Fantasy & Horror Films, USA)
 2007 – Vinder – Best Supporting Actress – X-Men: The Last Stand

Hamptons International Film Festival 
 2007 – Vinder – Special Prize – Turn the River 
 2007 – Vinder – Special Recognition: Best Actress – Turn the River 
 2006 – Vinder – Golden Starfish Award for Career Achievement

High Falls Film Festival 
 2006 – Vinder – Susan B. Anthony 'Failure is Impossible' Award

Filmografi 

2012 Taken 2

Trivia 
 Janssens navn udtales som Fahm-Kuh Yan-Sin. Navnet betyder lille pige på vest-frisisk, det lokale sprog i den hollandske provins Friesland.
 Janssen ejer en hund af Boston Terrier-racen med navnet Licorice, som hun ofte rejser sammen med.
 Janssen spillede en mutant i episoden ag Star Trek: The Next Generation som hun var med i, og medvirkede i flere scener sammen med Patrick Stewart. Janssen spillede også mutant senere i X-Men, X-Men 2 og X-Men: The Last Stand, og igen spillede hun sammen med Stewart.
 Janssen er den hollandske stemme på the Studio Tram Tour ved alle Disney-parker.

Referancer

Eksterne henvisninger 

 

Skuespillere fra Nederlandene
Bond-piger